

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական

աշխատողների մասնագիտական կարողությունների և

հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝   Սաների կրթության և զարգացման

                առանձնահատուկ պայմանների կարիքի

                բացահայտում և ուսումնադաստիարակչական

                աշխատանքների ճշգրիտ կազմակերպում

Դաստիարակ՝   *Նազելի Կարապետյան*

              Մանկապարտեզ՝ *«Չինարի» ՀՈԱԿ*

2022թ.

ԲՈՎԱՆԴԱԿՈՒԹՅՈՒՆ

[ՆԵՐԱԾՈՒԹՅՈՒՆ 3](#_Toc58095276)

[1.ՆԵՐԱՌԱԿԱՆ ԿՐԹՈՒԹՅԱՆ ԿԱՐԵՎՈՐՈՒԹՅՈՒՆԸ ՆԱԽԱԴՊՐՈՑԱԿԱՆԻ ԶԱՐԳԱՑՄԱՆ ԳՈՐԾՈՒՄ 4](#_Toc58095285)

[2. ՊԼԱՆԱՎՈՐՈՒՄ, ԳՆԱՀԱՏՈՒՄ, ԴԻՏԱՐԿՈՒՄ 8](#_Toc58095292)

[3. ՈւՍՈՒՑՉԻ ԴԵՐԸ ՆԵՐԱՌԱԿԱՆ ԿՐԹՈՒԹՅԱՆ ԿԱԶՄԱԿԵՐՊՄԱՆ ԳՈՐԾԸՆԹԱՑՈՒՄ 12](#_Toc58095293)

[ԵԶՐԱԿԱՑՈՒԹՅՈՒՆ 14](#_Toc58095294)

[ԳՐԱԿԱՆՈՒԹՅԱՆ ՑԱՆԿ 15](#_Toc58095295)

ՆԵՐԱԾՈւԹՅՈւՆ

Ներառական կրթությունը օրեցօր մեծ կարևորություն է ձեռք բերում ինչպես ողջ աշխարհում, այնպես էլ Հայաստանում։ Ընդ որում նշանակալի ուշադրություն պետք է դարձնել ոլորտում աշխատող մասնագետների վերապատրաստումներին, քանի որ ներառական կրթությունը լինելով կրթական գործընթացի կարևոր բաղադրիչ ունի յուրահատկություններ, որոնց մասնագետը պետք է կարողանա տիրապետել։ Չնայած ներառական կրթության զարգացմանը, այնուամենայնիվ մարդիկ շարունակում են այլ վերաբերմունք ցուցաբերել ԿԱՊԿՈւ երեխաներին, այդ իսկ պատճառով առավել մեծ կարևորություն է ձեռք բերում ներառական կրթության, ներառական կրթության կարիք ունեցող երեխաների հոգեբանական առանձնահատկությունների ուսումնասիրումը և գործնականում կիրառումը։

Աշխատանքի նպատակն է ուսումնադաստիարակչական աշխատանքների ճշգրիտ կազմակերպման արդյունքում զարգացնել ԿԱՊԿՈւ երեխաների կրթության մակարդակը։

Աշխատանքի խնդիրներն են՝

1․ բացահայտել ԿԱՊԿՈւ երեխաների առանձնահատկությունները։

2․ ուսումնասիրել ներառական կրթության հիմնախնդիրը կրթության հոգեբանության մեջ,

3․ համապատասխան գրականության հիման վրա կատարել վերլուծություն,

4 կատարված վերլուծության հիման վրա գրել եզրակացություն։

Աշխատանքը բաղկացած է երեք ենթավերնագրերից, որոնցից առաջին «Ներառական կրթության կարևորությունը նախադպրոցականի զարգացման գործում» ենթագլխում ներկայացված է ԿԱՊԿՈւ երեխաների կրթության առանձնահատկությունները, կազմակերպման հիմնական սկզբունքները և այլն։ Հաջորդ ≪Պլանավորում, գնահատում, դիտարկում ≫ հատվածում վերլուծության է ենթարկվում ԿԱՊԿՈՒ սովորողին ուսումնական պրոցեսում արդյունավետ ներառելու պայմանները։ Երրորդ ≪Ուսուցչի դերը ներառական կրթության կազմակերպման գործընթացում≫ գլխում ներկայացվում է ուսուցչից պահանջվող ընդունակությունները։ Աշխատանքը ավարտվում է եզրակացության և գրականության ցանկի ներկայացմամբ։

Գլուխ 1

ՆԵՐԱՌԱԿԱՆ ԿՐԹՈՒԹՅԱՆ ԿԱՐԵՎՈՐՈՒԹՅՈՒՆԸ ՆԱԽԱԴՊՐՈՑԱԿԱՆԻ ԶԱՐԳԱՑՄԱՆ ԳՈՐԾՈՒՄ

Ներառական կրթությունը դիտարկվում է որպես ընդհանուր կրթության այնպիսի գօրծընթաց, որը մատչելի է կրթության առանձնահատուկ պայմանների կարիք ունեցող սովորողների համար։Այսինքն արդյունքում կրթությունը դառնում է մատչելի,հասանելի բոլոր այն սովորողների համար,որոնք ունեն մտավոր կամ ֆիզիկական խնդիրներ։Ներառական կրթության մեթոդաբանության համաձայն, հատուկ կարիքներ ունեցող սովորողները, տարբեր պահանջմունքներ ունեցող անհատներ են,որոնց համար հանրակրթական ուսումնական հաստատությունների պայմաններում պետք է կազմակերպվի ուսուցման ճկուն համակարգ, ընտրվեն նրանց կարողություններին մատչելի մեթոդներ և առավելագույն ապահովվի նրանց ուսուցման և զարգացման որակը։

Ներառական կրթության կազմակերպման հիմնական սկզբունքներն են՝

․Մարդու իրական արժեքը պայմանավորված չէ միայն նրա ընդհունակություններով նվաճումներով։

․Յուրաքանչյուր մարդ ընդհունակ է զգալու և մտածելու։

․Յուրաքանչյուր մարդ իրավունք ունի հաղորդակցվելու, լսված լինելու և արտահայտվելու։

․Բոլոր մարդիկ աջակցության և հասակակիցների հետ շփվելու կարիք ունեն։

․Բազմազանությունը ուժեղացնում է կյանքի բոլոր որակները։

Ներառական կրթությունը կրթական այնպիսի ծրագիր է, որը բացառում է ամեն տեսակ խտրականություն երեխաների նկատմամբ, ապահովում է հավասար վերաբերմունք բոլոր երեխաների հանդեպ, կրթական համակարգում ստեղծում է ուրույն պայմաններ առանձնահատուկ կրթական կարիքներ ունեցող անձանց համար:

Ներառական կրթությունը հանրակրթության զարգացման գործընթաց է, որը ենթադրում է կրթության մատչելիություն բոլորի համար, երեխաների ամենատարբեր կարիքների բավարարմանն ուղղված բոլոր տեսակի միջոցների ապահովում, ինչը հանրակրթական դպրոց մտնելու այցեքարտ է ընձեռնում հաշմանդամություն ունեցող երեխաների։ Ներառական կրթության զարգացմանն օժանդակում են ուսուցիչները, ծնողները, առհասարակ, բոլոր նրանք, ում միջամտությունը կարող է այս կամ այն կերպ օգտակար լինել։ Հայաստանում գործում է 60 ներառական դպրոց, Երևանում և մարզերում, որտեղ սովորում է կրթական առանձնահատուկ պայմանների կարիք ունեցող մոտ 1455  երեխա: Առկա են կրթության առանձնահատուկ պայմանների կարիք ունեցող երեխաների սոցիալական և կրթական հմտությունների զարգացման բազմաթիվ խնդրահարույց հարցեր ու մարտահրավերներ,այդ թվում՝ ուսուցիչների կրթությունը և վերապատրաստումները, դպրոցների սոցիալական ու ֆիզիկական միջավայրի հարմարեցումները, ինչպես նաև ծնողների ակնկալիքները, մոտեցումները և պատկերացումները։

Ներառական կրթությունն օգնում է կանխել խտրականությունը երեխաների նկատմամբ, սատարելով նրանց բոլորին` ինչպես հաշմանդամություն ունեցող անձանց, այնպես էլ չունեցողներին, իրենց` հասարակության լիիրավ անդամ լինելու գործում։

Երեխաները, անկախ հաշմանդամություն կամ սովորելու դժվարություններ ունենալուց, դպրոցն ավարտելուց հետո որոշակի դերակատարություն ունեն հասարակության կյանքում և վաղ սկիզբը հանրակրթական խաղախմբերում կամ մսուրներում, որոնց հաջորդում են միջնակարգ դպրոցն ու քոլեջը, լավագույն նախապատրաստությունն է ինտեգրված կյանքի համար:Հաշմանդամություն ունեցող երեխաներն ունեն նույն խմբին պատկանելու նույնպիսի իրավունք, ինչպես մյուսները: Առանձնացված ուսուցումը սահմանափակում է ինքնաարտահայտման իրավունքներն ու հնարավորությունները: Ներառական կրթությունը մարդու իրավունք է, այն ապահովում է լավ կրթություն և սոցիալական առումով հիմնավորված է: Միայն ներառական մոտեցումը կարող է նվազեցնել վախը և նպաստել բարեկամության, հարգանքի ու փոխըմբռնման հաստատմանը:

Մարդկության զարգացման ընթացքում հաշմանդամություն ունեցող անձանց իրավունքների ձևավորումն ու սահմանումն անցել են երկար ճանապարհ՝ խղճահարությունից մինչև սոցիալական բազմաթիվ ծառայությունների մատուցում։ Այսօր աշխարհն արդեն ընդունում է հաշմանդամություն ունեցող անձանց սոցիալական ներառման գաղափարը։

Երբ կրթությունը ներառական է, ապա դրանից շահում է երեխան, ընտանիքը, պետությունը և հասարակությունը։ Այն կրթության կազմակերպման գործընթաց է, որի հիմքում բոլոր երեխաների, այդ թվում նաև՝ հաշմանդամություն և կրթության առանձնահատուկ պայմանների կարիք ունեցող երեխաների կրթություն ստանալու իրավունքն է։ Այն արձագանքում է բոլոր սովորողների բազմազան կարիքներին, մեծացնում է նրանց մասնակցությունը ուսումնական, մշակութային և համայնքային կյանքին և նվազեցնում է կրթությունից նրանց դուրս մնալը։ Ներառական կրթությունը ենթադրում է կրթական գործընթաց, որն ուղղված է բոլոր սովորողների կարիքներին, ներառյալ հաշմանդամություն և կրթության առանձնահատուկ պայմանների կարիք ունեցող երեխաներ, բռնությունների ենթարկվող երեխաներ, աշխատող երեխաներ, փախստական կամ տեղահանված երեխաներ, միգրանտներ, աղքատ և չքավոր երեխաներ, լեզվական փոքրամասնություններ, ազգային փոքրամասնություններ, հակամարտությունների հետևանքով որբացած երեխաներ և այլն։։ Այն ընդունում է, որ բոլոր երեխաները տարբեր են, իսկ դպրոցներն ու հանրակրթական համակարգը պետք է հարմարվեն բոլոր սովորողների մտավոր, հոգեկան և ֆիզիկական զարգացման կարիքներին և անհատական պահանջմունքներին։

Ներառումը հաշմանդամություն և կրթության առանձնահատուկ պայմանների կարիք ունեցող երեխաներին հնարավորություն է տալիս կրթություն ստանալ իրենց համայնքներում և չմեկուսանալ ընտանիքներից։ Համայնքից և ընտանիքից հեռու՝ հատուկ հաստատություններում երեխաներին տեղավորելը հակասում է ընտանիքի և համայնքի կյանքին մասնակցության նրանց իրավունքին։ Բազմաթիվ մանկավարժներ կարծում են, որ կրթական հատուկ կարիքներով երեխաների ուսուցման համար իրենց անհրաժեշտ կլինեն «հատուկ հմտություններ»։ Սակայն փորձը ցույց է տալիս, որ հատուկ կարիքներով երեխաներին հանրակրթական գործընթացի մեջ ներգրավելու համար ընդամենը անհրաժեշտ է որակյալ, հասկանալի և մատչելի դասավանդում, որը և նպաստում է սաների ակտիվության բարձրացմանը։

Ներառական կրթության առանձնահատկությունն  այն է, որ կրթությունը պետք է հիմնվի բազմազանության վրա՝ հաշվի առնելով յուրաքանչյուր երեխայի առանձնահատկությունները և կարիքները: Ներառականությունը կրթության մեջ հատուկ կրթական կարիք ունեցող ուսանողներին կրթելու մեթոդ է:

Երեխաները, անկախ հաշմանդամություն կամ սովորելու դժվարություններ ունենալուց, դպրոցն ավարտելուց հետո որոշակի դերակատարություն ունեն

Հաշմանդամություն ունեցող երեխաներ ունեն նույն խմբին պատկանելու նույնպիսի իրավունք, ինչպես մյուսները: Առանձնացված ուսուցումը սահմանափակում է ինքնաարտահայտման իրավունքները։ Երեխաներին միմյանցից առանձնացնելու օրինական հիմքեր չկան: Երեխաները պետք է սովորեն միասին, դա օգտակար կլինի բոլորի համար: Պետք չէ նրանց պաշտպանել միմյանցից: Բոլոր երեխաներին պետք է կրթություն, որը կօգնի նրանց հարաբերություներ հաստատելու և պատրաստվելու կյանքին: Միայն ներառական մոտեցումը կարող է նվազեցնել վախը և նպաստել բարեկամության, հարգանքի ու փոխըմբռնման հաստ ատմանը։ Արդի սոցիալական, հոգեբանամանկավարժական հետազոտությունները հաստատում են այն փաստը, որ ներկա ժամանակներս բազմաթիվ կենսագենետիկ, սոցիոգենետիկ և հոգեգենետիկ գործոնների ազդեցության հետևանքով ավելի են շատացել զարգացման և վարքի շեղումներով երեխաները: Յուրաքանչյուր երեխայի զարգացման համար անհրաժեշտ է ստեղծել բարենպաստ պայմաններ՝ հաշվի առնելով նրա անհատական ընդունակությունները, կարողությունները և կրթական պահանջները: Ներառական կրթությունը դիտարկվում է որպես ուղի և հնարավոր միջոց՝ սահմանափակ հնարավորություններով անձանց հասարակության մեջ ներառելու և նրանց հարմարումը ապահովելու համար: Սակայն ներառական կրթության ներմուծումը ոչ միայն կրթության առանձնահատուկ պայմանների կարիք ունեցող երեխաների համար է բարենպաստ ազդեցություն ունենում, այլև վերջիններիս նորմալ զարգացող տարեկիցների համար: Ուսուցման ընդհանուր պրոցեսում նորմալ զարգացման ընթացք ունեցող երեխաները, շփվելով հատուկ պայմանների կարիք ունեցող երեխաների հետ, ձևավորում են հանդուրժողականություն, ձգտում օգնել նրանց, իսկ հատուկ պայմանների կարիք ունեցող երեխաների մոտ ցածրանում է ագրեսիվության և անհանդուրժողականության ռիսկը: Համատեղ ուսուցման իրականացման փորձը վկայում է, որ այդ բարդ գործընթացը պահանջում է դպրոցի սովորական կենսաձևի վերակառուցում: Հոգեբանական հարմարման տեսանկյունից անհրաժեշտ է դառնում կազմակերպել համապատասխան աշխատանքներ՝ ուղղված հատուկ պայմանների կարիք ունեցող աշակերտին մանկավարժների, աշակերտների և ծնողների կողմից ընդունմանը, ինչպես նաև սահմանափակ հնարավորություններով սովորողի համար պայմաններ ստեղծել՝ ընդգրկվելու նոր միջավայր և ընդունելու տվյալ կրթական հաստատությունում գործող նորմերն ու կանոնները։ Զարգացման խանգարումներով երեխաներին ընդհանուր կրթության գործընթաց ներառող ուսուցիչների գործունեության արդյունավետության վրա ազդող հիմնական հոգեբանական գործոնը այդ երեխաներին հոգեպես ընդունունելն է: Մանկավարժի պատրաստվածությունը ունի երկու հիմնական ցուցանիշ՝ մասնագիտական պատրաստվածություն և հոգեբանական պատրաստվածություն։ Հոգեբանական պատրաստվածությունը գործունեությանը խնդրի հաջող լուծման հիմքն է, որը ներառում է բոլոր անհրաժեշտ և բավարար առաջիկա գործողությունների տարրերը:

Այսօր արդեն ներառական կրթության «Հույսի կամուրջի» փորձը դարձավ այն հիմքը, որի վրա երկրում մշակվեցին ներառական կրթության քաղաքականությունը, օրենքը և ռազմավարությունը: Ներառական կրթությունն այլևս կրթութական քաղաքականության մաս է և կշարունակվի Հայաստանի Հանրապետությունում, անշուշտ` «Հույսի կամուրջ» կազմակերպության շարունակական գործուն մասնակցությամբ։ Սա ոչ միայն նշանակում է, որ այս կրթական ձևերը իրավական հիմք ստացավ, այլև որ դա կառավարելու է պետությունը` իր վրա վերցնելով նաև համակարգի ֆինանսավորումը: Սա նշանակում է, որ յուրաքանչյուր երեխային տրվող բազային գումարը կրթական հատուկ կարիքով երեխաների համար դպրոցը ստանում է բարձրացված չափաբաժնով` լրացուցիչ ծառայությունների համար:

Այսօր Հայաստանը միակ երկիրն է տարածաշրջանում, որն արդեն ունի ներառական կրթության փորձը և այն դարձրել է պետական քաղաքականության կարևոր մասը:

 ներառական կրթության իրագործմանն ուղղված բոլոր ջանքերը հենվում են իրավահավասարության գաղափարի վրա. եթե մենք դա անում ենք ելնելով խղճահարությունից կամ բարեգործական մղումներից, երբեք չենք կարող անհրաժեշտ արդյունքի հասնել։Կան բազմաթիվ կրթօջախներ, որոնք աշխատում են ի շահ հատուկ կարիքներ ունեցող  երեխաների և լավ են կատարում իրենց աշխատանքը:

Ներառական կրթությունը գործընթաց է, որը հենվում է բոլոր երեխաների՝ այդ թվում նաև հատուկ կարիքների և սահմանափակ հնարավորություն ունեցող, կրթություն ստանալու իրավունքի վրա: Այն արձագանքում է բոլոր սովորողների բազմազան կարիքներին, մեծացնում է մասնակցությունը ուսումնական, մշակույթային և համայնքային կյանքին և նվազեցնում է բացառումը կրթությունից: Ներառումն բազմակողմ գործընթաց է: Այն արտացոլում է սոցիալական, իրավական, տնտեսական, հոգեբանական և մանկավարժական հիմնախնդիրների համադրությունը:Ներառումն անհրաժեշտ է, քանի որ երեխաները անկախ սահմանափակ հնարավորությունների կամ կրթական դժվարությունների, ապագայում որոշակի դեր ունեն հասարակության մեջ: Ներառական կրթության հիմնական նպատակը, որպեսզի ինչ-ինչ խնդիրներ ունեցող երեխաները սովորեն համայնքային հաստատություններում ՝մյուս բոլոր հետ միասին: Իսկ սրա նատակը այն է, որ ներառված երեխան չմեկուսանա, լինեն հասարակության լիիրավ անդամ: Ասելով ներառված երեխա, հասարակությունը,և որ ավելի վատ է մանկավարժները, ծնողները հասկանում են միմիայն հիվանդ երեխա, շատերը նույնիսկ փորձում են հեռու պահել իրենց երեխաներին ներառված երեխայից: Ներառական կրթության հիմքում երեխայակենտրոն մանկավարժությունն է, որը հենվում է յուրաքանչյուր երեխայի անահատական կարիքների գնահատման և կրթության պրոցեսին երեխայի ակտիվ մասնակցության խրախուսման պահանջի վրա: Ներառական կրթությունը հոգ է տանում բոլոր սովորողների մասին, հատկապես նրանց, ովքեր հաճախ զրկված են կրթություն ստանալու հնարավորությունից՝ նկատի ունենալով հատուկ կարիքներով սովորողներին, հաշմանդամներին, էթնիկ, ազգային փոքրամասնությունների ներկայացուցիչներին և այլոց: Ներառական կրթության իրականացման ճանապարհին կարևորվում է բազմամասնագիտական թիմի ստեղծումը, որի մեջ ներգրավվում է երեխայի կրթության համար շահագրգիռ տարբեր մասնագետներ՝ ընդհանուր կրթության մանկավարժ, հատուկ կրթության մանկավարժ, հոգեբան, լոգոպեդ,երեխայի ծնողը և համակարգողը: Այս ծրագրում ամեն մեկն ունի իր յուրովի աշխատանքը: Յուրաքանչյուր երեխայի զարգացման համար անհրաժեշտ է ստեղծել բարենպաստ պայմաններ՝ հաշվի առնելով նրա անհատական ընդունակությունները, կարողությունները և կրթական պահանջները: Ներառական կրթությունը դիտարկվում է որպես ուղի և հնարավոր միջոց՝ սահմանափակ հնարավորություններով անձանց հասարակության մեջ ներառելու և նրանց հարմարումը ապահովելու համար:Մանկավարժական հոգեբանությունը գիտություն է, որի առարկայական ոլորտը կրթությունն է: Ժամանակակից պայմաններում կրթության հիմնական նպատակը անձի կրթությունն է, որը ունակ է ինքնազարգացման, հասարակության, մշակույթի և մասնագիտության մեջ ազատ և գրագետ ինքնորոշման համար: Կրթության զարգացումը առաջնագծում է ստեղծում այնպիսի պայմանների ստեղծում, որոնք կնպաստեն երեխայի անհատականության բոլոր ոլորտների (հուզական, անձնական, հոգևոր և բարոյական) ստեղծագործական ներուժի ամրապնդմանը:

Գլուխ 2. ՊԼԱՆԱՎՈՐՈՒՄ, ԳՆԱՀԱՏՈՒՄ, ԴԻՏԱՐԿՈՒՄ

ՊԱՐԱՊՄՈՒՆՔ

ԿԱՊԿՈւ սովորողին ուսումնական գործընթացում հաջողությամբ ներառելու համար անհրաժեշտ է նրան գնահատել որպես անձնավորություն` իր ընդունակություններով, կարողություններով, հետաքրքրություններով ու առանձնահատուկ կարիքներով:

Գնահատումը պետք է իրականացվի սովորողի համար հնարավորինս սովորական պայմաններում և հնարավորություն ընձեռի նրան դրսևորելու իր ներուժն ու արտահայտել գիտելիքները:

Գնահատման ընթացքում անհրաժեշտ է պարզել`

• Ի՞նչ կարող է անել սովորողը և ի՞նչ է անում:

•Ո՞րն է նրա զարգացման, հմտությունների, կարողությունների և գիտելիքի այդ պահին առկա մակարդակը:

• Ունի՞ արդյոք զարգացման հապաղումներ:

• Կարիք ունի՞ արդյոք օժանդակ ծառայությունների (դիետա, թերապիա և այլն):

Մինչև երեխաներին հետազոտելը, գնահատելը երեխայի հետ աշխատող թիմը պետք է կատարի դիտարկում: Դիտարկումն անցկացվում է գործունեության բոլոր ձևերում` ուսումնական, խաղային, աշխատանքային: Աշակերտի զարգացման համար պատասխանատու և շահագրգիռ մեծահասակները մշտապես և կանոնավոր կերպով պետք է դիտարկեն նրան: Դիտարկումը դառնում է ավելի ամբողջական և անկողմնակալ, երբ համադրվում են մանկավարժների, մասնագետների (հատուկ մանկավարժ, սոցիալական աշխատող, հոգեբան), երեխայի ծնողների դիտարկումները, որոնց արդյունքում ի հայտ եկած օրինաչափությունները հնարավորություն են տալիս կատարելու առավել ստույգ և արդյունավետ եզրահանգումներ:

Դիտարկողը պետք է`

• լինի անաչառ,

• նստի խաղասենյակի մի անկյունում,

• չխոսի, չմիջամտի ուսումնական գործնթացին, երեխայի ինքնուրույն խաղին,

• բացահայտի այն ոլորտները, որտեղ անհատական մոտեցման կարիք կա,

• կատարի գրառումներ:

Դիտարկումը պետք է լինի նպատակաուղղված և պլանավորված: Անհրաժեշտ է ձևակերպել դիտարկման հստակ նպատակներ (ի՞նչ և ինչի՞ համար ենք դիտարկում): Երեխան չպետք է զգա, որ ինքը գտնվում է ուշադրության կենտրոնում, որպեսզի իրեն պահի բնական ձևով, և հավաստի ու ճշգրիտ լինեն դիտարկման արդյունքները:

Դիտարկման ժամանակ անհրաժեշտ է ուշադրություն դարձնել երեխայի`

ա) ակտիվությանը և մասնակցությանը տվյալ պարապմունքին,

բ) կարգուկանոնին ենթարկվելուն,

գ) մանկավարժի հրահանգները, հանձնարարությունները ըմբռնելուն, կատարելուն,

դ) աշխատելու տեմպին (արագ, դանդաղ),

ե) ուշադրության կենտրոնացվածությանը,

զ) խմբում սովորողների հետ հաղորդակցվելու կարողությանը, ընդհանուր վարքագծին:

Ուսումնական գործընթացի տարբեր փուլերում պետք է պարբերաբար դիտարկել երեխային: Դա թույլ կտա կատարել առաջընթացի վերլուծություն: Դիտարկման ժամանակ ստացված տվյալները և արդյունքները պետք է գրանցել: Ըստ հատուկ կրթության պրոֆեսոր Մ Քասլբերի երեխայի կարողությունների և դժվարությունների գնահատումը նրան քայլ առ քայլ մոտեցնում է արդյունավետ կազմակերպված կրթությանը:

Հանրակրթական ուսումնական հաստատության հոգեբան

1) Ուսումնական հաստատությունում աշխատանքներ է տանում սովորողների հոգեկան առողջության և անձի կայացման ու զարգացման ուղղությամբ:

2) Աջակցում է ուսումնական հաստատությունում բարենըպաստ հոգեբանական մթնոլորտի և սովորողների զարգացման համար լիարժեք պայմանների ստեղծմանը:

3) Դիտարկում, բացահայտում և կանխում է անձի հոգեկան գործընթացների, վիճակների դժվարությունները և շեղումները:

Հանրակրթական ուսումնական հաստատության հոգեբանը պետք է ունենա բարձրագույն (բակալավր, դիպլոմա-վորված մասնագետ, մագիստրոս) մասնագիտական կրթություն` համապատասխան որակավորմամբ:

Հանրակրթական ուսումնական հաստատության սոցիալական մանկավարժ

1) Ուսումնական հաստատությունում աշխատանք է տանում սաների սոցիալականացման վրա ազդող անձնային խնդիրների բացահայտման հաղթահարման ուղղությամբ՝ նրան սոցիալական օգնություն ցուցաբերելու նպատակով:

2) Ուսումնասիրում է սաների սոցիալական հարմարման, ինտեգրման և շրջապատի հետ հաղորդակցման դժվարությունները և իրականացնում դրանց կանխարգելմանն ու հաղթահարմանը նպաստող աշխատանքներ:

3) Համակարգում է սաների սոցիալական հարմարման համար մշակված ծրագրերի մասնակիցների (հոգեբան և այլ մասնագետների) համատեղ գործունեությունը:

Հանրակրթական ուսումնական հաստատության հատուկ մանկավարժ (լոգոպեդ, տիֆլոմանկավարժ, սուրդոմանկավարժ, )

1) Կազմակերպում և իրականացնում է կրթական հատուկ կարիքներին համապատասխան մանկավարժական աշխատանքներ և ծառայություններ՝ կրթության առանձնահատուկ պայմանների կարիք ունեցող սովորողների հետ:

2) Բացահայտում, դիտարկում, հետազոտում և գնահատում է սովորողների ուսումնառության ընթացքում ի հայտ եկած մտավոր և ֆիզիկական խնդիրները, կրթական կարիքները:

3) Հետազոտման արդյունքների հիման վրա անցկացնում է խմբային և անհատական պարապմունքներ, ձևավորում ուսումնական նյութը յուրացնելու համար անհրաժեշտ կարողություններ և հմտություններ:

4) Հատուկ մանկավարժ-լոգոպեդը հետազոտում և գնահատում է երեխայի խոսքի զարգացումը, բացահայտում նրանց խոսքի թերությունների բնույթը և արտահայտման աստիճանը, պարապմունքների համար հաշվի է առնում սովորողների խոսքի խանգարման բնույթը:

«Յուրաքանչյուր վարքագիծ նպատակաուղղված է և իմաստավորված»,- ասել է հայտնի Պրոեսոր Մ Քասլբերին, իսկ պրոֆեսոր Ռոբերտ Աբոթի կարծիքով մարդիկ սովորում են՝ ուսումնասիրելով այլ մարդկանց վարքը և դրանց հետևանքները:

ՊԱՐԱՊՄՈՒՆՔ

ԹԵՄԱ – Մրգեր

ՊԱՐԱՊՄՈՒՆՔ-Մաթեմատիկա

Ես և շրջակա աշխարհը

ՆՊԱՏԱԿ-Կսովորեն նկարագրել մրգերն ըստ իրենց տարբեր հատկությունների

(չափսի, գույնի, ձևի, մակերևույթի):

Կզարգացնեն համեմատելու ,դասակարգելու,հմտությունները:

Կզարգացնեն միմյանց լսելու և հարցեր տալու հմտությունները:

Ներգրավել կրթության և զարգացման առանձնահատուկ պայմանների կարիք

ունեցող երեխաներին:

ՆՅՈՒԹԵՐ-Տարբեր մրգեր, պլասմասե ափսեներ երեխաների թվաքանակով, դասակարգման աղյուսակներ, զամբյուղիկներ(քաղցր, թթու)

ՄԵԹՈԴՆԵՐ- զույգերով և մեծ խմբով

ԸՆԹԱՑՔ-Երեխաներին ցուցադրում ենք խառը մրգերով լի զամբյուղը, երեխաները վերցնում ենյուրաքանչյուրը երեք տարբեր միրգ և դնում իրենց ափսեում:

Դաստիարակը հետևում է բոլոր երեխաներին, որ առաջադրանքը ճիշտ կատարեն

և մոտենում կրթության առանձնահատուկ պայմանների կարիք ունեցող երեխա-

յին օգնելու, որ առաջադրանքը ճիշտ կատարի :

ԽԹԱՆՄԱՆ ՓՈՒԼ-Յուրաքանչյուր երեխայի առջև դրվում է երեքական միրգ:

Դադտիարակ-Երեխաներ, եկեք հաշվենք , թե քանի միրգ կա յուրաքանչյուրիս

ափսեում և ուշադիր ուսումնասիրենք այդ մրգերը, ընտրենք դրանցից միայն մեկը,

որը ձեզ ամենաշատն է դուր գալիս:

Զույգերով աշխատանք-Երեխաները զույգերով պատմում են միմյանց իրենց ընտրած մրգի մասին:

Քանի որ խմբում ունենք ԿԱՊԿՈՒ երեխա` Անահիտը ,ով հաղորդակցման

խնդիր ունի, դաստիարակը դարձավ նրա զույգը և պարզ ու մատչելի հարցերի մի-

ջոցով ներգրավեց երեխային պարապմունքի մեջ:

Մեծ խմբով աշխատանք-երեխաները բարձրաձայն հայտնում են իրենց կարծիքները;

ԻՄԱՍՏԻ ԸՆԿԱԼՈՒՄ-Ինչո՞վ են նման մրգերը:

Ինչո՞վ են տարբերվում:

Հարցնել մի քանիսին, հետո նաև Անահիտին,ով դաստիարակի տված հարցերի միջոցով ճանաչեց իր միրգը , նրա գույնը , չափսը:

Դաստիարակ-Ինչպե՞ս տեսակավորենք մեր մրգերը, ըստ ո՞ր հատկանիշների;

Լսել մի քանի պատասխան և ամփոփել:

Երեխաներին խմբավորել ըստ տարիքի, տալ նրանց դասակարգման աղյուսակներ ըստ չափսի,ըստ ձևի, ըստ գույնի և ըստ մակերևույթի, որպեսզի դասակարգեն մրգերը;

Յուրաքանչյուրն իր միրգը կդնի համապատասխան աղյուսակի մեջ: Անահիտը նույնպես կարողացավ դասակարգել իր մրգերը, բայց միայն ըստ գույնի և չափսի, որը դաստիարակի համար բավականին ուրախալի փաստ էր, և նա խրախուսեց բոլոր երեխաներին:

Դաստիարակ-Ուրիշ ի՞նչ կերպ կարող եք դասակարգել մրգերը:

Թողնել գուշակեն երեխաները և նրանց տալ նախօրոք լվացած և կտրած մրգերը:

Եեխաները համտեսելով դասակարգում են մրգերն ըստ համի (քաղցր, թթու)

ԱԿՏԻՎԱՑՆՈՂ ՎԱՐԺՈՒԹՅՈՒՆ-Կանգնել շրջանաձև և բանաստեղծության տողերին

համապատասխան շարժումներ անել:

Մի քայլ առա՝ջ, մի քայլ ե՝տ,

Աջ թեքվեցինք, ձախ թեքվեցինք,

Շուրջ դարձանք ու պտտվեցինք

Ետ դարձանք ու

Միմյանց ձեռք բռնեցինք:

ԿՇՌԱԴԱՏՄԱՆ ՓՈՒԼ-Հարցնել երեխաներին, թե աշխատանքի, ո՞ր հատվածը դուր եկավ և ինչու՞:

Կանգնել շրջանով և խոսել որևէ միրգ փոխանցելով:

Աշխատանքները չհավաքել հաջորդ օրը ամփոփելու համար:

ԵԶՐԱԿԱՑՈՒԹՅՈՒՆ ՏՆՈՐԵՆԻ ԿՈՂՄԻՑ

Պարապմունքը դիտելուց հետո՝ ես եկա այն եզրահանգման , որ դաստիարակը

կիրառելով զանազան մեթոդներ և դիտակտիկ նյութեր՝ կարողացավ հասնել իր առջև

դրված նպատակներին: Երեխաները սովորեցին տարբերել մրգերն իրենց գույների և

չափերի՝ ներգրավելով բոլոր երեխաներին:Անահիտն այնքան ուրախ և ոգևորված էր

որ նույնիսկ ձեռքի միրգը չէր ցանկանում վայր դնել: Չնայած նա դժվար էր հաղոր-

դակցվում, բայց դաստիարակին հաջողվեց հաղթահարել դժվարությունը և երեխան

պատմեց իր ձեռքի մրգի մասին։ Ծափահարեցինք և ոգևորեցինք Անահիտին:

Գլուխ 3. ՈւՍՈՒՑՉԻ ԴԵՐԸ ՆԵՐԱՌԱԿԱՆ ԿՐԹՈՒԹՅԱՆ ԿԱԶՄԱԿԵՐՊՄԱՆ ԳՈՐԾԸՆԹԱՑՈՒՄ

Ներառական կրթության պայմաններում հնարավոր է դառնում նպաստել սովորողների սոցիալընկալման և աշխարհաընկալմանը։Ներառական կրթության պայմաններում, մանկավարժից պահանջվում են հատուկ ընդհունակություններ։Նա պետք է կարողանա՝

․հասկանալ երեխաներին

․Ժամանակին խրախուսել

․Աջակցել,ոգևորել

․ներառել ուսումնական գործունեության մեջ

Ուսուցչի կողմից վերը նշվածին հասնելու համար կարևորվում են հանրակրթության պետական չափորոշիչի իմացությունը և հատուկ կրթական ծրագրերի կիրառման կարողությունը։

Ուսումնական գործընթացի արդյունավետությունը պայմանավորվում է նաև ուսուցչի վերահսկման հմտությանը։Չկա առանձին մտավոր, առանձին բարոյական, առանձին աշխատանքային դաստիարակություն:Ուսուցչի առջև մի ամբողջություն է՝ երեխան, նրա հոգևոր կյանքը: Դաստիարակությունը ճշտորեն արտացոլում է կյանքը, և այն պետք է լեցուն լինի կյանքով ու համապատասխանի կյանքին, այդ դեպքում միայն ուժ կունենա:Ըստ Սուխոմլինսկի << լավ ուսուցիչն, ամենից առաջ, այն մարդն է, որ սիրում է երեխաներին, ուրախություն է ապրում նրանց հետ շփվելիս, հավատում է, որ յուրաքանչյուր երեխա կարող է լավ մարդ դառնալ, կարողանում է ընկերություն անել երեխաների հետ, սրտին մոտ է ընդունում մանկական ուրախությունն ու տխրությունը, ճանաչում է երեխայի հոգին, երբեք չի մոռանում, որ ինքն էլ երեխա է եղել>>։

Այսպիսով ՝ կցանկանայի ասել, որ կրթական հաստատությունները որդեգրելով ներառականության քաղաքականություն, պարտավոր են պատրաստել ուսուցիչներին ու դաստիարակներին և ստեզծել այնպիսի պայմաններ, որտեղ յուրաքանչյուր երեխա կղգա իրեն ընդունված և կստանա իրեն կարիքներին համապատասխան որակյալ կրթություն: Իսկ նրանք ովքեր արդեն իսկ առնչվում են կրթության առանձնահատուկ պայմանների կարիք ունեցող երեխաների հետ, խորհուրդ կտայի հենվել երեխայի հետաքրքրությունների և ուժեղ կեղմերի վրա և որ ամենակարևորն է՝ ունենալ այնպիսի սպասումներ, որոնք երեխան ի վիճակի կլինի արդարացնել: Երբեմն նույնիսկ ծանր հաշմանդամություն ունեցող երեխային կարելի է ընդգրկել խմբային աշխատանքներում. Նա կարող է ոչինչ չհասկանալ բովանդակությունից, բայց իր հնարավորության սահմաններում մասնակցելով խմբային աշխատանքին՝կդառնա այդ խմբի մի մասնիկը:

Յուրաքանչյուր փոքրիկ հաջողություն կարող է մեծ նշանակություն ունենալ երեխայի և իր ծնողների կյանքում: Ուստի, մենք մանկավարժներս, պիտի կարողանանք յուրաքանչյուր երեխայի մեջ տեսնել այն լուսավոր և ուժեղ կողմերը, որի միջոցով նա հնարավորություն կունենա դրսևորել իրեն, քանզի կարծում եմ մենք բոլորս հասարակական էակներ ենք և մեր բոլորի միակ տեղը ներառական հասարակությունն է:

ԵԶՐԱԿԱՑՈՒԹՅՈՒՆ

Ամփոփելով աշխատանքում ներկայացված վերլուծությունը կարող ենք ասել, որ՝

1․ Ներառական կրթությունը կրթական այնպիսի ծրագիր է, որը բացառում է ամեն տեսակ խտրականություն երեխաների նկատմամբ, ապահովում է հավասար վերաբերմունք բոլոր երեխաների հանդեպ,

2․ Բոլոր մարդիկ աջակցության և հասակակիցների հետ ընկերության կարիք ունեն։

3․ Կրթության առանձնահատուկ պայմանների կարիք ունեցող երեխաներն իրավունք ունեն օգտվելու հատուկ մանկավարժական, առողջապահական, հոգեբանական, սոցիալական ծառայություններից։

4․ Ներառումը հաշմանդամություն և կրթության առանձնահատուկ պայմանների կարիք ունեցող երեխաներին հնարավորություն է տալիս կրթություն ստանալ իրենց համայնքներում և չմեկուսանալ ընտանիքներից։

5․ Ներառական կրթության զարգացմանն օժանդակում են ուսուցիչները, ծնողները, առհասարակ, բոլոր նրանք, ում միջամտությունը կարող է այս կամ այն կերպ օգտակար լինել։

ԳՐԱԿԱՆՈՒԹՅԱՆ ՑԱՆԿ

1.Վ.Ս.Կարապետյան, Ս.Ռ. Գևորգյան, Ա.Ս.Բերբերյան, Ռ.Հ.Պետրոսյան, Հ.Վ.Խաչատրյան Կրթության հոգեբանության դասախոսությունների ժողովածու: Ուսումնական ձեռնարկ բուհերի ուսանողների համար.-Եր.-2017, էջ 527

2.<https://hy.wikipedia.org/wiki/%D5%86%D5%A5%D6%80%D5%A1%D5%BC%D5%A1%D5%AF%D5%A1%D5%B6_%D5%AF%D6%80%D5%A9%D5%B8%D6%82%D5%A9%D5%B5%D5%B8%D6%82%D5%B6>

3.http://parents.disabilityinfo.am/inclusive-education/

4.https://krtutyun.wordpress.com/%D5%B6%D5%A5%D6%80%D5%A1%D5%BC%D5%A1%D5%AF%D5%A1%D5%B6-%D5%AF%D6%80%D5%A9%D5%B8%D6%82%D5%A9%D5%B5%D5%B8%D6%82%D5%B6/

5.Ներառական կրթությունը գործնականում (ուսումնամեթոդական ձեռնարկ ) հեղ. Սյուզաննա Պետրոսյան, Լաուրա Մուրադյան, Արմենուհի Ավագյան ,Երևան 2021 ,

Էջ 60